cyanic-selkie/wikianc huggingface dataset:
মার্লোয়ে পেটন
জীবন এবং কর্মজীবন
মার্লোয়ে পেটনের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের গ্লেনডেল শহরে, তিনি তার সহোদরদ্বয়ের মধ্যে সবচেয়ে কনিষ্ঠতম। তার মেরিট লেয়িংটন নামে একজন বড় বোন রয়েছে, তিনি একজন অভিনেত্রী। তিনি তার অভিনয় জীবনের সূচনা করেন মার্কিন রোমান্টিক কাহিনী এবং হাস্যরসমূলক চলচ্চিত্র দ্য ব্যাক-আপ প্লেন এ অভিনয়ের মাধ্যমে, উল্লেখ্য, তখন তার বয়স ছিল মাত্র ৪ বছর। এরপর থেকে, তিনি মার্কিন হাস্যরসমূলক ধারাবাহিক দ্য মিডল এ হেক পরিবারের চাচাতো বোনের চরিত্র- লুসি হিসেবে আবির্ভুত হয়েছেন; তার এই অভিনয়ের জন্য তিনি ইয়ং আর্টিস্ট অ্যাওয়ার্ড পুরস্কারের জন্য মনোনয়ন পান। তিনি মার্কিন হাস্যরস ধারাবাহিক জেসিতে অতিথি শিল্পী হিসেবে অভিনয়ের জন্যও পরিচিত, সেখানে তিনি ক্রীড়া শিক্ষক পেনি'র কন্যা হিসেবে অভিনয় করেন। পেইটন, ডিজনি এর পরিচারনায় তৈরী পারিবারিক কাহিনী সমৃদ্ধ মার্কিন চলচ্চিত্র সেন্টা পাওস ২: দ্য সেন্টা পাপস এর একটি চরিত্র "জিঙ্গেল" এ তার কন্ঠ দেন, এছাড়াও তিনি মার্কিন টেলিভিশন চ্যানেল এবিসিতে প্রচারিত হস্যরস ভিত্তিক ধারাবাহিক দ্য নেইবারস এ টানের চরিত্রে অভিনয় করেছেন। তিনি ২০১৪ সালে মুক্তিপ্রাপ্ত সংগীত এবং হাস্যরসমূলক চলচ্চিত্র, "প্লাটিনাম দ্য ড্যান্স মুভি" (ড্যান্স-অফফ) এ ব্রিটিশ অভিনেত্রী ফিনোলা হুুজ, মার্কিন অভিনেতা শেইন হার্পার এবং মার্কিন অভিনেত্রী ক্যাথরিন মেকরমিক এর সাথে অভিনয় করেছেন।
সুনন্দ সান্যাল
জীবন
তিনি ইংরাজী ভাষা ও সাহিত্যেরকলকাতা বিশ্ববিদ্যালয়ের ইংরাজী ভাষা ও সাহিত্যের স্নাতক ও স্নাতকোত্তর। ১৯৭০ এর দশকের প্রথমে তিনি  হায়দ্রাবাদের ইংরেজি এবং বিদেশী ভাষা বিশ্ববিদ্যালয়ের স্নাতকোত্তর ডিগ্রি লাভ করেন।
কর্মজীবন
তিনি বেলুড় মঠের  রামকৃষ্ণ মিশন বিদ্যামন্দিরে ইংরাজী ভাষা ও সাহিত্যের অধ্যাপনা দিয়ে কর্মজীবন শুরু করেন। তিনি কলকাতা বিশ্ববিদ্যালয় ও বর্ধমান বিশ্ববিদ্যালয়ের ও অংশকালীন সময়ের প্রভাষক  ছিলেন। বিভিন্ন সময়ে তিনি সামাজিক বিষয় নিয়ে ইংরাজী ও আঞ্চলিক ভাষায় বহু পত্র পত্রিকায় নিবন্ধ প্রকাশ করে সংশ্লিষ্ট মহলের দৃষ্টি আকর্ষণ করেন।
পশ্চিমবঙ্গের বামফ্রন্ট এবং পরবর্তী সময়ে তৃণমূল কংগ্রেস প্রশাসন - দুই সরকারের শিক্ষা কমিশনের গুরুত্বপূর্ণ সদস্য ছিলেন। ইংরাজী ভাষা শিক্ষা নিয়ে বামনীতির সমালোচনা করে কমিশনের চেয়ারম্যান মন্ত্রী অশোক মিত্রের বিরাগভাজন হন। তার কাছে গ্রামের গরিব ছেলেমেয়েদের প্রকৃত শিক্ষাদানের দাবি সবসময় অগ্রাধিকার পেয়েছে।   অধ্যাপক সান্যালের নেতৃত্বে অল বেঙ্গল সেভ এডুকেশন কমিটি বহু আন্দোলন করেছে। তার নিরলস প্রতিবাদের কারণে বামফ্রন্ট সরকার প্রাথমিক স্তরে ইংরাজী ফিরিয়ে আনতে বাধ্য হয়।
অধ্যাপক সান্যাল তরুণকান্তি নস্করের নেতৃত্বে অল বেঙ্গল সেভ এডুকেশন কমিটির সঙ্গেও ঘনিষ্ঠভাবে জড়িত ছিলেন। প্রফেসর সান্যাল সবসময় চেয়েছিলেন দরিদ্র গ্রামীণ শিশুদের জন্য উপযুক্ত শিক্ষা। এলএফ সরকারের শিক্ষানীতির বিরুদ্ধে তার দীর্ঘস্থায়ী বিরোধিতার কারণে সরকার শেষ পর্যন্ত প্রাথমিক স্তরে ইংরেজি ফিরিয়ে আনতে বাধ্য হয়।
অধ্যাপক সুনন্দ  সান্যাল আরো অনেক বিশিষ্ট ব্যক্তিদের সঙ্গে নিয়ে মমতা বন্দ্যোপাধ্যায়ের সিঙ্গুর, নন্দীগ্রাম ও জঙ্গল মহল  নিয়ে আন্দোলনকে সমর্থন করতে গণমুক্তি পরিষদ গঠন করেন। জনমত গঠনে তিনি এই সমস্ত অঞ্চলে র‌্যালিতে অংশ নেন।। রাজ্যে সরকার  পরিবর্তনের পর স্কুলশিক্ষা বিশেষজ্ঞ কমিটির চেয়ারম্যান পদে যোগ দেন তিনি। কিন্তু  কয়েকমাসের মধ্যে সেই পদ ছেড়ে দেন। তিনি  তৃণমূল কংগ্রেস সরকারের কামদুনি থেকে সারদা বিভিন্ন বিষয়েও সক্রিয় ছিলেন।
জীবনাবসান
অধ্যাপক সুনন্দ সান্যাল বেশ কিছু দিন ধরে বার্ধক্যজনিত রোগে ভুগছিলেন। ২০২২ খ্রিস্টাব্দের  ২৬ ফেব্রুয়ারি কলকাতা এক বেসরকারি হাসপাতালে ভর্তি করানো হয়। কিন্তু তিনি ২২ মার্চ শেষ নিঃশ্বাস ত্যাগ করেন।
দাম-ছোস-দ্পাল-ব্জাং
দাম-ছোস-দ্পাল-ব্জাং (১৫৪৬-১৬২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একত্রিশতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
দাম-ছোস-দ্পাল-ব্জাং ১৫৪৬ খ্রিষ্টাব্দে তিব্বতের 'জাং-ঝাব্স নামক স্থানে জন্মগ্রহণ করেন। যৌবনে লাসা শহরের দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং  মহাবিদ্যালয়ে তিনি সূত্র ও তন্ত্র সম্বন্ধে অধ্যয়ন করেন। শিক্ষালাভের পর তিনি এই মহাবিদ্যালয়ে অধ্যাপনা করেন ও পরে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬১৮ খ্রিষ্টাব্দে তিনি দ্গা'-ল্দান বৌদ্ধবিহারের একত্রিশতম দ্গা'-ল্দান-খ্রি-পা হিসেবে মনোনীত হন এবং তিন বছর ঐ পদে থাকেন। এই সময় এই বৌদ্ধবিহারে লি-মা-ল্হা-খাং  নামক মন্দির নির্মাণ করান।
মিস ইউনিভার্স ১৯৮৫
মিস ইউনিভার্স ১৯৮৫, ৩৪তম মিস ইউনিভার্স প্রতিযোগিতা, ১৫ জুলাই ১৯৮৫-এ মার্কিন যুক্তরাষ্ট্রের ফ্লোরিডার মিয়ামিতে জেমস এল. নাইট কনভেনশন সেন্টারে অনুষ্ঠিত হয়। ৭৯ জন প্রতিযোগী প্রতিযোগিতায় অংশ নিয়েছিল। অনুষ্ঠান শেষে পুয়ের্তো রিকোর ডেবোরা কার্থি- দেউকে মুকুট পরান বিদায়ী সুইডেনের ইভন রাইডিং।
চিত্রল
চিত্রল (উর্দু: چترال) পাকিস্তানের উত্তর-পশ্চিম সীমান্ত প্রদেশের একটি শহর। চিত্রল নদীর পশ্চিমতীরে অবস্থিত শহরটি পুর্বে চিত্রল রাজ্যের রাজধানী ছিল। স্থানটি ৩৫°৫১' উত্তর অক্ষাংশে এবং ৭১°৫০' পূর্ব দ্রাঘিমায় অবস্থান করছে। এর উত্তর ও পশ্চিমে আফগানিস্তান এবং পূর্বে কাশ্মীরের গিলগিট এজেন্সি অবস্থিত। এখানে তিরিচ নদী প্রায় ৯৬ কিলোমিটার অতিক্রম করে তুরিখো নদীর সাথে মিলিত হয়েছে। এদের মিলিত প্রবাহ আরও ৬৮ কিলোমিটার অতিক্রম করে মাসটুজ শহরের কাছে খো নদীর সাথে মিলিত হয়েছে। চিত্রল শহরটি চিত্রল জেলার অন্তর্গত যার আয়তন ১৪৮৫০ বর্গ কিমি; এর মধ্যে শতকরা ২০ ভাগ বনভূমি ও গোচরভূমি, ৭৬ ভাগ হিমবাহ আর পার্বত্য অঞ্চল এবং মাত্র ৪ ভাগ আবাদি ও ফল চাষের জমি। চিত্রল শহরটি চিত্রল জেলার রাজধানী ও প্রধান শহর। ভৌগোলিক অবস্থানের দিক থেকে অত্যন্ত গুরুত্বপূর্ণ এ শহর অপরিমিত নৈসর্গিক সৌন্দর্যে পরিপূর্ণ হওয়ায় পাকিস্তানের অন্যতম একটি পর্যটন কেন্দ্র হিসাবে খ্যাতি লাভ করেছে। হিন্দুকুশ পর্বতের উচ্চতম শৃঙ্গ তিরিচমিরের পাদদেশে চিত্রলের অবস্থান।
ইতিহাস
১৮৯৫ সাল পর্যন্ত সমগ্র চিত্রল শহরটিতে স্বাধীন রাজতন্ত্র বিরাজ করতো। কিন্তু ইংরেজ বড়লাট লর্ড ওয়েলেসলির অধীনতামূলকমিত্রতা নীতি দ্বারা কালক্রমে চিত্রল ইংরেজের করদ রাজ্যে পরিণত হয়। খ্রিস্টীয় তৃতীয় শতকে কুষাণ সম্রাট কণিষ্ক চিত্রল অধিকার করেন। খ্রিস্টীয় চতুর্থ শতকে এখানে চীনা আক্রমণ ঘটে। সামরিক দিক দিয়ে অত্যন্ত গুরুত্বপূর্ণ অবস্থানের কারণে উত্তর-পশ্চিমের গিরিপথগুলি আয়ত্তে রাখতে ও নিরাপত্তার কারণে এখানে ব্রিটিশ গিলগিট এজেন্সি গঠিত হয়। ১৯৪৭ সালে ভারত বিভাগের পর চিত্রল পাকিস্তানের অন্তর্ভুক্ত হয়। চিত্রলের দাস-ব্যবসা ইতিহাস প্রসিদ্ধ। এরাজ্যে বা তার নিকটবর্তী অঞ্চলে খ্রিস্টীয় নবম শতকে বৌদ্ধ ধর্মের বহুল প্রভাব ছিলো ; মাসটুজ শহরের কাছে প্রাপ্ত শিলালিপি হতে তার প্রমাণ পাওয়া যায়।
শিলাময় মৃত্রিকা
চিত্রলের বিভিন্ন স্থানে বিভিন্ন কালে গঠিত বহুবিশিষ্ট শিলাময় ভূমি দেখতে পাওয়া যায়। এদের মধ্যে প্রাচীন কোয়ার্টজাইট, লোহিত বেলেপাথর ও কংগ্লোমারেট স্তরের উপর অবস্থিত চুনাপাথরের গভীর স্তর লক্ষ্য করা যায়। চিত্রলের নিকট পার্বত্য অঞ্চলে একটি বিশাল চ্যুতির সৃষ্টি হওয়ায় এখানে শিলাস্তরে নানা রকমের পরিবর্তন ঘটেছে। চিত্রল নদীর সমভূমি অঞ্চলে স্থানে স্থানে প্রবালও দেখতে পাওয়া যায়।
উৎপাদিত দ্রব্য
এখানকার প্রধান কৃষিজ দ্রব্যগুলির মধ্যে গম, যব, ভুট্টা আর ধান বিখ্যাত। কার্পাস তুলা থেকে প্রস্তুত এখানকার কার্পেট সুবিখ্যাত। খনিজদ্রব্যের মধ্যে লোহা ও তামা প্রধান। অধিবাসীগণের অধিকাংশই খনির কাজে যুক্ত। চিত্রলে প্রস্তুত তরবারির বাঁট বিখ্যাত এবং পার্শ্ববর্তী অঞ্চলে এর চাহিদাও প্রচুর।
মোহাম্মদ নুরুল আমিন
'''মো. নুরুল আমিন''' বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
জন্ম ও শিক্ষাজীবন
মো. নুরুল আমিনের জন্ম কুমিল্লা জেলার চৌদ্দগ্রাম উপজেলার পাশাকোট গ্রামে। তিনি বাংলাদেশ সেনাবাহিনীতে চাকরি করতেন। তার বাবার নাম বাদশা মিয়া এবং মায়ের নাম আশ্রাবের নেছা। তার স্ত্রীর নাম দেলোয়ারা আক্তার। তাঁদের দুই ছেলে, এক মেয়ে।
কর্মজীবন
একজন মুক্তি যোদ্ধা হিসেবে তিনি ছিলেন দীপ্ত সাহসী
মুক্তিযুদ্ধে ভূমিকা
১৯৭১ সালের ১৭ জুলাই কুড়িগ্রাম জেলার দুর্গাপুর ছিলো পাকিস্তানি সেনাবাহিনীর ঘাঁটি। মুক্তিযোদ্ধাদের একটি দলের নেতৃত্বে ছিলেন মো. নুরুল আমিন। যুদ্ধের এক পর্যায়ে পাকিস্তানি সেনাদের গোলাগুলি ভেদ করে সহযোদ্ধাদের নিয়ে তিনি ঢুকে পড়লেন ঘাঁটির প্রায় ভেতরে। তার সাহসিকতায় পাকিস্তানি সেনারা হতভম্ভ। সেখানে মুখোমুখি যুদ্ধ চলতে থাকল। এমন সময় হঠাৎ গুলিবিদ্ধ হলেন মো. নুরুল আমিন। মাটিতে ঢলে পড়লেন তিনি। কিন্তু মনোবল হারালেন না। ক্ষতস্থান কাপড় দিয়ে বেঁধে আবার যুদ্ধ শুরু করলেন। চালিয়ে গেলেন আরও কিছুক্ষণ। এটা দেখে তার সহযোদ্ধারা উজ্জীবিত হলেন।
মিয়েজা, ম্যাসিডোনিয়া
মিয়েজা প্রাচীন ম্যাসিডনের একটি গ্রাম যেখানে অ্যারিস্টটল কিশোর আলেকজান্ডারকে শিক্ষাপ্রদান করেছিলেন। যে স্থানীই গ্রামটি অবস্থিত ছিল, বর্তমানে গ্রিসের নাওউসা শহরটি সেই স্থানে অবস্থিত।
অ্যারিস্টটলের বিদ্যালয়
৩৪৩ থেকে ৩৪০ খ্রিস্টপূর্বাব্দ পর্য্যন্ত ম্যাসিডনের রাজা দ্বিতীয় ফিলিপের অনুরোধে অ্যারিস্টটল মিয়েজা গ্রামে আলেকজান্ডারকে শিক্ষাপ্রদান করেছিলেন। আলেকজান্ডারকে শিক্ষাপ্রদান করায় দ্বিতীয় ফিলিপ অ্যারিস্টটলের শহর স্তাগেইরা পুনর্নির্মাণের ব্যবস্থা করেন। তিনি এই শহরের সকল প্রাক্তন অধিবাসী যারা দাস হিসেবে জীবনযাপন করছিলেন, তাদের ক্রয় করে মুক্ত করেন ও নির্বাসিতদের শাস্তি মুকুব করেন।    মিয়েজার শিক্ষাপ্রতিষ্ঠানে আলেকজান্ডারকে সাথে প্রথম টলেমি সোতের, হেফাইস্তিওন, কাসান্দ্রোস ইত্যাদি ম্যাসিডোনিয়ার সম্ভ্রান্ত পরিবারের কিশোরেরা শিক্ষালাভ করেন, যাদের মধ্যে অধিকাংশই পরবর্তীকালে আলেকজান্ডারকে বন্ধু এবং সমর অভিযানের সেনাপতি হিসেবে পরিগণিত হন। অ্যারিস্টটল তাদের চিকিৎসাবিদ্যা, সর্শন, নীতি, ধর্ম, তর্কবিদ্যা ও কলা সম্বন্ধে শিক্ষাপ্রদান করেন। তার শিক্ষায় আলেকজান্ডারকে হোমারের ইলিয়াড মহাকাব্যের প্রতি প্রগাঢ় প্রেমের উন্মেষ ঘটে, যা তিনি তার ভবিষ্যতের সকল অভিযানে সঙ্গে নিয়ে যেতেন।
ক্যারন (উপগ্রহ)
ক্যারন বা শ্যারন সৌরজগতের বামন গ্রহ প্লুটোর সর্ববৃহৎ ও প্রথম আবিষ্কৃত উপগ্রহ। এটি ১৯৭৮ খ্রিষ্টাব্দের ২২ জুন ইউনাইটেড নেশনস ন্যাভাল অবযারভেটরি ফ্ল্যাগস্টাফ স্টেশন কর্তৃক আবিষ্কৃত হয়। ২০০৫ খ্রিষ্টাব্দে প্লুটোর আরো দুটি উপগ্রহ (নিক্স এবং হাইড্রা) আবিষ্কৃত হওয়ার পর ক্যারনকে আরো ডাকা হতে থাকে (134340) Pluto I নামে। নাসা'র নিউ হরাইজন মিশন ২০১৫ খ্রিষ্টাব্দের জুলাই মাসে প্লুটো এবং ক্যারন ভ্রমণ করবে বলে শিডিউল করা হয়েছে।
ক্যারনকে কখনও কাইরন (Chiron)-এর সাথে গুলিয়ে ফেললে চলবে না, কারণ ক্যারন হলো সৌরজগতের একটি উপগ্রহ, অন্যদিকে কাইরন হলো সৌরজগতের বাইরের অন্য সৌরজগতের একটি বামন গ্রহ।
উচ্চারণ
বাংলায় একে অনেকে "চ্যারন" বলে থাকেন, তবে এর সঠিক উচ্চারণ হলো "ক্যারন" বা "শ্যারন"। সাধারণত মার্কিন যুক্তরাষ্ট্র ও অন্যান্য ইংরেজিভাষী বিশ্বে "শ্যারন" নামটি বেশি প্রচলিত।
পর্যবেক্ষণ
১৯৯০'র দিকে, হাবল টেলিস্কোপের নেয়া ছবিগুলোই প্রথম প্রমাণ করতে সক্ষম হয় যে, প্লুটো এবং ক্যারন আলাদা আলাদা গোলাকৃতি। পরবর্তিতে ভূমি থেকে পরিচালিত টেলিস্কোপের ক্ষেত্রেও এ্যাডাপ্টিভ অপটিক্স-এর উন্নয়ন প্লুটো এবং ক্যারনের আলাদা গোলাকৃতির ব্যাপারটি সমাধান করা সম্ভব হয়।
৩৮০
৩৮০ গ্রেগরীয় বর্ষপঞ্জির একটি অধিবর্ষ।
রকেট রাকুন
রকেট রাকুন হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো চরিত্র। চরিত্রটি লেখক বিল মেন্টলো এবং শিল্পী কেইথ গিফেন দ্বারা নির্মিত এবং মার্ভেল প্রিভিউ #৭ (গ্রীষ্মকাল ১৯৭৬)-এ প্রথমবার আবির্ভূত হয়। চরিত্রটি হলো একটি বুদ্ধিমান ও নরত্বারোপ রাকুন, যে একজন দক্ষ লক্ষ্যভেদী, অস্ত্র এবং যুদ্ধ-কৌশলবিদ্যায় বিশেষজ্ঞ। চরিত্রটির নাম ও দেহাকৃতি দ্য বিটল্‌স-এর ১৯৬৮ সালের গান "রকি রাকুন"-কে নির্দেশ করে। রকেট রাকুন সুপারহিরো দল গার্ডিয়ান্স অফ দ্য গ্যালাক্সি-এর পুনঃচলনের একজন মূখ্য সদস্য হিসেবে আবির্ভূত হয়।
চরিত্রটির উল্লেখিত দলটির সদস্য হিসেবে বিভিন্ন প্রকারের মিডিয়াতে আবির্ভূত হয়, যার মধ্যে রয়েছে টেলিভিশন ধারাবাহিক, খেলনা এবং ভিডিও গেম। চরিত্রটি মার্ভেল সিনেম্যাটিক ইউনিভার্স চলচ্চিত্র গার্ডিয়ান্স অফ দ্য গ্যালাক্সি (২০১৪), গার্ডিয়ান্স অফ দ্য গ্যালাক্সি ভল. ২ (২০১৭), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ আবির্ভূত হয়। এই আবির্ভাবগুলিতে, ব্র্যাডলি কুপার রকেট রাকুনের জন্য কণ্ঠপ্রদান করেন, যার সাথে সীন গান মোশন ক্যাপচার প্রদান করেন।
ক্যান্ডি ক্রাশ সাগা
thumb|আইওএস -এ ক্যান্ডি ক্রাশ সাগা গেমপ্লে
ক্যান্ডি ক্রাশ সাগা হল একটি ম্যাচ-থ্রি পাজল ভিডিও গেম যা কিং কর্তৃক এপ্রিল ১২, ২০১২ সালে ফেসবুক, নভেম্বর ১৪, ২০১২ সালে আইওএস, ডিসেম্বর ১৪, ২০১২ সালে এনড্রয়েড, সেপ্টেম্বর ৬, ২০১২ সালে উইন্ডোজ ফোন, ডিসেম্বর ১১, ২০১৪ সালে ফায়ার ওএস এবং জুলাই ২৯, ২০১৫ সালে উইন্ডোজ ১০ ও তাইজেন অপারেটিং সিস্টেমের জন্য মুক্তি দেয়া হয়। এটি এই কোম্পানির ব্রাউজার গেম ক্যান্ডি ক্রাশ-এর একটি প্রকরণ।
অভ্যর্থনা
সংযোগকারী ওয়েবসাইট মেটাক্রিটিকের পর্যালোচনা অনুযায়ী, গেমটি গড়ে ৭৯/১০০ পর্যালোচনা স্কোর অর্জন করেছে, যা সাধারণত ইতিবাচক পর্যালোচানার ইঙ্গিত করে। ইউরোগেমারের এলি গিবসন ক্যান্ডি ক্রাশ গেমটিকে ২০১৩ সালের "বছরের সেরা গেম" হিসাবে উল্লেখ।
বিশ্বের নতুন সপ্তাশ্চর্য
right|250px|thumb|বিশ্বের নতুন সপ্তাশ্চর্য প্রতিযোগিতার বিজয়ী নিদর্শনগুলির অবস্থান বিশ্বের নতুন সপ্তাশ্চর্য এমন একটি প্রকল্প যার মূল উদ্দেশ্য হচ্ছে আধুনিক বিশ্বের নতুন বিস্ময়ের তালিকা তৈরি করে প্রাচীন বিশ্বের সপ্তাশ্চর্যের ধারণাটিকে পুনঃরুজ্জীবিত করা। এ লক্ষ্যে ব্যক্তিমালিকানাধীন New 7 Wonders Foundation বিশ্বব্যাপী ইন্টারনেট ও ফোনের মাধ্যমে বিশ্বের সাতটি নতুন বিস্ময়ের তালিকায় ভুক্তির জন্য মনোনয়ন ও ভোট আহবান করে এবং এর বিজয়ীদের তালিকা ৭ জুলাই, ২০০৭ তারিখে পর্তুগালে ঘোষণা করা হয়।
সুইজারল্যান্ড ভিত্তিক "New 7 Wonders Foundation" এর দাবী এই প্রকল্পে ইন্টারনেট এবং ফোনের মাধ্যমে ১০০ মিলিয়ন বা ১০ কোটি ভোট পড়েছে। যেহেতু ভক্ত, সরকার এবং পর্যটন সংস্হাগুলো কোন বাধা ছাড়াই যতগুলো ইচ্ছা ভোট দিতে পেরেছে তাই এই ভোটাভুটিকে অনেকেই অবৈজ্ঞানিক আখ্যা দিয়েছেন।
তথ্যসূত্র
Weltwunder
শিশুকন্যাকে কর্মক্ষেত্র প্রদর্শন দিবস
শিশুকন্যাকে কর্মক্ষেত্র প্রদর্শন দিবস হল একটি বার্ষিক কর্পোরেট সামাজিক বিনিয়োগ অনুষ্ঠান যা ২০০৩ সাল থেকে দক্ষিণ আফ্রিকায় অনুষ্ঠিত হচ্ছে। সংশ্লিষ্ট সংস্থাগুলি মে মাসের শেষ বৃহস্পতিবার, সুবিধাবঞ্চিত প্রেক্ষাপটের মহিলা শিক্ষার্থীদের (বিদ্যালয়ের ছাত্রীদের) জন্য, তাদের কর্মস্থলে দিন কাটানোর আয়োজন করে। উদ্যোগটি একটি সেলুলার পরিষেবা প্রদানকারী ও দক্ষিণ আফ্রিকার শিক্ষা বিভাগ দ্বারা অনুমোদিত৷ সেল সি কর্তৃক আয়োজিত। এটিকে দক্ষিণ আফ্রিকার "স্বেচ্ছাসেবকের সবচেয়ে বড় সহযোগিতামূলক কাজ" বলা হয়েছে।
যুক্তি এবং লক্ষ্য
আইন প্রণয়নের অগ্রগতি সত্ত্বেও দক্ষিণ আফ্রিকার বেশিরভাগ মহিলা এখনও লিঙ্গ বৈষম্যের শিকার কারণ তাদের মধ্যে অর্থনৈতিকভাবে স্বাধীন হবার দক্ষতার অভাব রয়েছে। আনুষ্ঠানিক অর্থনীতিতে এবং কর্পোরেট নেতৃত্বের পদে নারীদের প্রতিনিধিত্ব কম রয়েছে। এর কারণ হল এমন কর্মজীবনের সুযোগ রয়েছে যেখানে আগে মহিলাদের কাছে প্রবেশাধিকারযোগ্য ছিল না এবং অন্যান্য অনেক সুযোগ সম্বন্ধে মহিলারা সম্ভবত সচেতনই নন।
সুতরাং, শিশুকন্যাকে কর্মক্ষেত্র প্রদর্শন দিবসের উদ্যোগের লক্ষ্য হল "মেয়ে শিশুদের সমাজে তাদের অসীম ভূমিকার বিষয়ে তাদের চিন্তাভাবনাকে গভীর করা, তার আত্মসম্মান বৃদ্ধি করা, তাকে তার পূর্ণ সম্ভাবনায় পৌঁছানোর জন্য অনুপ্রাণিত করা ও প্রেরণা দেওয়া। বিভিন্ন কর্মজীবনের সংস্পর্শ ও ইতিবাচক রোল মডেল তাকে কাজের জগতের জন্য প্রস্তুত করতে সহায়তা করে"। উপরন্তু, সেল সি বিশ্বাস করে যে এর প্রভাব সুদূরপ্রসারী হবে, কারণ "এই সুবিধাগুলি সে তার সন্তান, তার সম্প্রদায় ও তার দেশের মধ্যে ছড়িয়ে দেবে"।
প্রতি বছর অংশগ্রহণকারীদের দৃষ্টিতে আনার জন্য একটি বিষয়বস্তু থাকে। উদাহরণস্বরূপ, ২০০৯ সালে বিষয় ছিল "আপনার বিশ্ব পরিবর্তন করুন", অংশগ্রহণকারীদের স্ব-ক্ষমতায়িত হওয়ার জন্য একটি চ্যালেঞ্জ এবং "তারা [তাদের] বিশ্বে যে পরিবর্তনটি দেখতে চায় তার প্রতিনিধি হোন", এটি মহাত্মা গান্ধীর উদ্ধৃতি থেকে নেওয়া হয়েছিল।
স্টিভেন জে গুল্ড
স্টিভেন জে গুল্ড (Stephen Jay Gould; ১০ই সেপ্টেম্বর, ১৯৪১ – ২০শে মে, ২০০২) একজন মার্কিন জীবাশ্মবিজ্ঞানী, বিবর্তনবাদী জীববিজ্ঞানী এবং বিজ্ঞানের ইতিহাসবিদ। গুল্ড মার্কিন যুক্তরাষ্ট্রের নিউ ইয়র্ক শহরে জন্মগ্রহণ করেন। তিনি ১৯৬৩ সালে অ্যান্টিওক কলেজ নামক উচ্চশিক্ষা প্রতিষ্ঠান থেকে স্নাতক হন। ১৯৬৭ সালে কলাম্বিয়া বিশ্ববিদ্যালয় থেকে জীবাশ্মবিজ্ঞানে ডক্টরেট সনদ লাভ করেন। ঐ বছরই তিনি হার্ভার্ড বিশ্ববিদ্যালয়ে শিক্ষক হিসেবে যোগদান করেন। ১৯৭৩ সালে সেখানে পূর্ণকালীন অধ্যাপকে পরিণত হন।
গবেষণার বাইরে গুল্ড একজন বিজ্ঞান লেখক, তার্কিক ও বিবর্তবাদী তত্ত্বের প্রচারক হিসেবে খ্যাতিলাভ করেন। তিনি তার প্রজন্মের সবচেয়ে প্রভাবশালী ও সর্বাধিক পঠিত জনপ্রিয় বিজ্ঞান লেখকদের মধ্যে অন্যতম। তিনি প্রায়ই খ্রিস্টান ধর্মগ্রন্থ বাইবেলের অনুসারীদের আক্রমণের বিরুদ্ধে বিবর্তন তত্ত্বটির স্বপক্ষে কথা বলতেন। তিনি ধর্মীয় সৃষ্টিবাদের বিরুদ্ধে লেখেন এবং প্রস্তাব করেন যে ধর্ম ও বিজ্ঞান দুইটি সম্পূর্ণ পৃথক রাজ্য ("Non-overlapping magisteria" নন-ওভারল্যাপিং ম্যাজিস্টেরিয়া) যাদের একটির উপর অন্যটির কর্তৃত্ব নেই। অন্টোজেনি অ্যান্ড ফাইলোজেনি (১৯৭৭) বইতে তিনি বিবর্তন ও একক জীবের বিকাশের মধ্যে সম্পর্ক নিয়ে লেখেন, যার কারণে তিনি বিশেষজ্ঞ মহলে স্বীকৃতি লাভ করেন। দ্য মিসমেজার অফ ম্যান (১৯৮১) বইতে তিনি বুদ্ধিমত্তা পরীক্ষা নিয়ে আলোচনা ও কিছু বর্ণ বা গোত্রের মানুষের বুদ্ধিভিত্তিক শ্রেষ্ঠত্বের দাবী খণ্ডন করেন। শেষোক্ত বইটি  ১৯৮২ সালে ন্যাশনাল বুক ক্রিটিকস সার্কেল পুরস্কার (জাতীয় গ্রন্থ সমালোচক চক্র পুরস্কার) জেতে। তার জীবনের সেরা রচনাকর্মটি হল ২০০০ সালে প্রকাশিত স্ট্রাকচার অফ এভোলিউশনারি থিওরি, যা তার সারা জীবনের গবেষণাকর্মের সারমর্মভিত্তিক ১৪৩৩ পৃষ্ঠার একটি মহাগ্রন্থ।
গুল্ড সাধারণ পাঠকদের জন্য ন্যাচারাল হিস্টরি সাময়িকীতে প্রায় তিনশত প্রবন্ধ লেখেন। এই রচনাগুলির একাধিক সঙ্কলন বই আকারে প্রকাশিত হয়। যেমন এভার সিন্‌স ডারউইন (১৯৭৭), দ্য প্যান্ডাস থাম (১৯৮০), হেনস টিথ অ্যান্ড হর্সেস টোজ (১৯৮৩), আই হ্যাভ ল্যান্ডেড: দ্য এন্ড অফ আ বিগিনিং ইন ন্যাচারাল হিস্টরি (২০০২)। প্যান্ডাস থাম বইটির জন্য তিনি ১৯৮১ সালে ন্যাশনাল বুক অ্যাওয়ার্ড বা জাতীয় গ্রন্থ পুরস্কার লাভ করেন।
গুল্ড ১৯৮১ সালে ম্যাকার্থার ফেলোশিপ লাভ করেন। ১৯৮৩ সালে তিনি আমেরিকান অ্যাকাডেমি অফ আর্টস অ্যান্ড সায়েন্সেস-এর (মার্কিন কলা ও বিজ্ঞান অ্যাকাডেমি) সদস্যপদ লাভ করেন। ১৯৮৯ সালে তিনি অ্যাকাডেমি অফ সায়েন্সেস-এর (মার্কিন বিজ্ঞান অ্যাকাডেমি) সদস্য হন। এছাড়া তিনি প্যালিয়ন্টলজিকাল সোসাইটি (জীবাশ্মবৈজ্ঞানিক সমিতি) (১৯৮৫-৮৬), বিবর্তন গবেষণা সমিতি (১৯৯০-৯১), এবং আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্স (১৯৯৯-২০০০)-এর সভাপতির দায়িত্ব পালন করেন। ২০০০ সালের এপ্রিল মাসে মার্কিন কংগ্রেস গ্রন্থাগার তাকে "জীবন্ত কিংবদন্তি" (Living Legend লিভিং লেজেন্ড্‌) উপাধিতে ভূষিত করে।
ভাবনা
কার্তিকা মেনন, তার মঞ্চ নাম ভাবনা দ্বারা বেশি পরিচিত, একজন ভারতীয় অভিনেত্রী যিনি প্রধানত মালয়ালম এবং কন্নড় চলচ্চিত্রে উপস্থিত হন এবং কিছু তামিল এবং তেলেগু চলচ্চিত্রেও উপস্থিত হয়েছেন। ভাবনা ২০০২ সালে মালায়ালম চলচ্চিত্র নম্মালের মাধ্যমে তার অভিনয়ে আত্মপ্রকাশ করেন।
জন্ম ও প্রাথমিক জীবন
ভাবনার জন্ম কেরালার ত্রিশুরে কার্তিকা মেনন হিসেবে, পুষ্প এবং সহকারী চিত্রগ্রাহক জি. বালাচন্দ্রনের কন্যা হিসেবে । জয়দেব নামে তার এক বড় ভাই আছে। তিনি হলি ফ্যামিলি কনভেন্ট গার্লস হাই স্কুল, ত্রিশুরে স্কুলে পড়াশোনা করেন।
ভাবনা নিজেকে একজন অস্থির ব্যক্তি এবং "হ্যান্ডেল করা কঠিন" বলে বর্ণনা করেছেন। অভিনেত্রী হওয়ার স্বপ্ন নিয়ে বড় হয়েছেন তিনি। পাঁচ বছর বয়সে, তিনি আয়নার সামনে মালয়ালম ফিল্ম এন্টে সূর্যপুত্রিক্কু থেকে অভিনেত্রী অমলার দৃশ্যগুলি অনুকরণ করতেন এবং এমনকি একটি বিল্ডিং থেকে লাফ দিতে এবং অমলার চরিত্রের মতো তার হাত ভাঙতেও ইচ্ছুক ছিলেন।
কর্মজীবন
১৬ বছর বয়সে, তিনি নবাগত সিদ্ধার্থ ভারতান, জিষ্ণু এবং রেণুকা মেননের বিপরীতে মালায়ালাম চলচ্চিত্র নম্মালে মঞ্চের নাম ভাবনা নিয়ে আত্মপ্রকাশ করেন । ছবিটি একটি বড় সাফল্য ছিল এবং তিনি মালায়ালাম ভাষায় বেশ কিছু অফার পেয়েছিলেন । তিনি অনেক সম্মান জিতেছেন এবং চলচ্চিত্রটির জন্য কেরালা রাজ্যের বিশেষ জুরি উল্লেখ পেয়েছেন। ভাবনা 11 তম মানের ছাত্রী ছিলেন যখন তিনি চলচ্চিত্রে বিরতি পান।
২০১০ সালে, তিনি পুনীত রাজকুমার, জ্যাকির সাথে তার প্রথম কন্নড় চলচ্চিত্রে অভিনয় করেছিলেন যা একটি ব্লকবাস্টার ছিল। ছবিটির ব্যাপক সাফল্যের পর, ছবিটি তেলেগু এবং মালায়লাম ভাষায় ডাব করা হয়। ভাবনাকে ইমরান হাশমি এবং অমিতাভ বচ্চনের সাথে একটি বলিউড ছবিতে অভিনয় করার কথা বলা হয়েছিল। সুদীপের সাথে তার দ্বিতীয় কন্নড় চলচ্চিত্র বিষ্ণুবর্ধন ব্যাপক সাড়া ফেলে। তিনি ২০১২ সালে মালয়ালম চলচ্চিত্র ওঝিমুরি এবং ত্রিবান্দ্রম লজ- এ অভিনয় করেছিলেন, এবং হানি বি এবং ২০১৩ সালে এজামাথে ভারাভু । তিনি শ্যামাপ্রসাদের আইভিডে , মার্কিন যুক্তরাষ্ট্রের প্রধান শহরগুলিতে আইটি প্রযুক্তিবিদদের সিরিয়াল হত্যার উপর ভিত্তি করে একটি ক্রাইম থ্রিলার,আইটিকোম্পানিতে কর্মরত রোশনি ম্যাথু চরিত্রে অভিনয় করেছিলেন।
২০১৬ সালে, তিনি বেনেডিক্ট ডোরে-এর সাথে একটি ছবিতে অভিনয় করেছিলেন। ভাবনার সাম্প্রতিক চলচ্চিত্রগুলির মধ্যে রয়েছে স্বপ্নথেকাল সুন্দরম এবং অ্যাডভেঞ্চারস অফ ওমানাকুত্তন ।
২০২২ সালে, এটি ঘোষণা করা হয়েছিল যে ভাবনা মালায়ালম চলচ্চিত্র নির্মাণে ফিরে আসবে, আদিল মাইমুনাথ আশরাফের প্রথম ফিচার।
অপহরণ ও হামলা
২০১৭ সালের ফেব্রুয়ারিতে, একটি শুটিং থেকে বাড়ি ফেরার সময় তাকে অপহরণ করা হয়েছিল এবং পুরুষদের একটি দল দ্বারা যৌন নির্যাতনের শিকার হয়েছিল। এপ্রিল ২০১৭-এ, মিডিয়ায় একাধিক রিপোর্ট ছিল যে অভিনেতা দিলীপের প্রধান অভিযুক্তের সাথে সম্পর্ক রয়েছে। জুলাই ২০১৭ সালে, দিলীপকে তদন্তকারী দল গ্রেপ্তার করেছিল, যেটি তার চার্জশিটে বলেছিল যে অন্যান্য অভিযুক্ত পুরুষদের সাথে দিলীপের কথিত ষড়যন্ত্রের জন্য পরিস্থিতিগত প্রমাণ রয়েছে। দিলীপকে ২০১৭ সালের অক্টোবরে জামিনে মুক্তি দেওয়া হয় ।
হামলার পর ভাবনা ইন্ডাস্ট্রি থেকে পাঁচ বছরের জন্য নিজেকে সরিয়ে নেন। ভাবনা ২০২২ সালে মামলা সম্পর্কে তার প্রথম মন্তব্য করেছিলেন।
ভাবনার আক্রমণ আংশিকভাবে মহিলা অভিনেতাদের সুরক্ষার জন্য গঠিত মালয়ালম ফিল্ম ইন্ডাস্ট্রি উইমেন ইন সিনেমা কালেকটিভ তৈরিতে অবদান রেখেছিল । ভাবনার কথা বলার কয়েক মাস পর, কেরালা রাজ্য বিধানসভা ফিল্ম ইন্ডাস্ট্রিতে কাজ করা মহিলাদের সুরক্ষার জন্য আইন প্রণয়নের পরিকল্পনা করছে।
ব্যক্তিগত জীবন
ভাবনা এবং কন্নড় চলচ্চিত্র প্রযোজক নবীনের বাগদান অনুষ্ঠানটি মার্চ ২০১৭ সালে অনুষ্ঠিত হয়েছিল। তারা ২২ জানুয়ারী ২০১৮ সালে বিয়ে করেছিল।
গণপুর
গণপুর ভারতের পশ্চিমবঙ্গ রাজ্যের বীরভূম জেলার সিউড়ি সদর মহকুমা মহম্মদ বাজার সি ডি ব্লকের একটি পুরানো গ্রাম।
ভূগোল
এটি এনএইচ ১৪ (পুরনো নাম্বার এনএইচ ৬০) এর পাশে অবস্থিত। এই গ্রামটিকে "গণপুর সংরক্ষিত শালের বন" চারদিক থেকে ঘিরে রেখেছে। গ্রামের দক্ষিণ দিক দিয়ে একটি সরু খাল বয়ে গেছে।
জনসংখ্যার উপাত্ত
২০১১ সালের জনগণনা অনুসারে, গণপুরের জনসংখ্যা ছিল ২,৯৬৩ জন, যার মধ্যে ১,৩৪৭ (৫০%) জন পুরুষ এবং ১,৩৫৯ (৫০%) জন মহিলা ছিল। জনসংখ্যায় ৬ বছরের নিচে ছিল ২৫৭ জন। গণপুরে মোট সাক্ষরতার সংখ্যা ছিল ২,০৫৯ (৬ বছরের বেশি জনসংখ্যার ৮৪.০৮%)।
শিক্ষা
গ্রামে দুটি প্রাথমিক বিদ্যালয় এবং একটি উচ্চ বিদ্যালয় (উচ্চ মাধ্যমিক) রয়েছে। এই বিদ্যালয়গুলি ভালভাবে রক্ষণাবেক্ষণ করা হয় এবং এগুলি নানা আধুনিক সুযোগ-সুবিধা দিয়ে সজ্জিত। উচ্চ মাধ্যমিক বিদ্যালয়ের দুটি বিভাগ আছে, কলা এবং বিজ্ঞান বিভাগ। দুটি বিভাগে প্রায় ৮০০ জন শিক্ষার্থী রয়েছে।
সংস্কৃতি
ডেভিড জে ম্যাককাশন গণপুরে ১৮ ও ১৯ শতকের অনেকগুলি ছোট ছোট চার চালা মন্দিরের উল্লেখ করেছেন, যেগুলি ছিল ইঁটের তৈরি এবং তাদের সম্মুখভাগ সমৃদ্ধভাবে খোদাই করা ছিল। তিনি ১৭৬৯ সাল নাগাদ নির্মিত মণ্ডল পরিবারের একটি বিষ্ণু মন্দিরেরও উল্লেখ করেছেন। এটি ছিল একটি আট চালা মন্দির, এবং ইঁট দিয়ে নির্মিত। এর সামনের দিকটি 'ফুলপাথর' দিয়ে সমৃদ্ধভাবে খোদাই করা।
গণপুর সবুজ সংসদ গ্রামীণ পাঠাগার, একটি সরকারী সাহায্যপ্রাপ্ত গ্রন্থাগার, ১৯৮০ সালে প্রতিষ্ঠিত হয়েছে। এটির নিজস্ব পাকা বাড়ি রয়েছে।
ফুরকান আনসারি
ফুরকান আনসারি হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি চতুর্দশ লোকসভায় গোড্ডা লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।
সারা আলি খান
সারা আলি খান (सारा अली ख़ान, ; জন্ম: ১২ আগস্ট ১৯৯৫) হলেন একজন ভারতীয় অভিনেত্রী, যিনি হিন্দি চলচ্চিত্রে কাজ করেন। বলিউড অভিনেতা সাইফ আলি খান এবং অমৃতা সিংয়ের কন্যা। জন্মসূত্রে তিনি পতৌদি পরিবারের সদস্য এবং মনসুর আলি খান পতৌদি ও শর্মিলা ঠাকুরের নাতনি। কলাম্বিয়া বিশ্ববিদ্যালয় হতে স্নাতকোত্তর ডিগ্রি অর্জনের পর, ২০১৮ সালে, সারা রোমান্টিক চলচ্চিত্র কেদারনাথে সুশান্ত সিং রাজপুতের বিপরীতে অভিনয় করার মাধ্যমে বলিউডে যাত্রা শুরু করেন।
প্রারম্ভিক জীবন
সারা আলি খান হচ্ছেন মনসুর আলি খান পতৌদি এবং শর্মিলা ঠাকুরের পুত্র সাইফ আলি খান এবং অমৃতা সিংয়ের (তারা উভয়েই হিন্দি চলচ্চিত্র জগতের অভিনয়শিল্পী) কন্যা; তিনি ১৯৯৫ সালের ১২ই আগস্ট তারিখে, মহারাষ্ট্রের মুম্বাইয়ে জন্মগ্রহণ করেন। তিনি পতৌদি পরিবারের একজন সদস্য। তার ভাই ইব্রাহিম আলি খান ২০০৮ সালে মুক্তিপ্রাপ্ত চলচ্চিত্রে তাশানে একজন শিশু অভিনেতা হিসেবে কাজ করেন। তার সৎভাই, তৈমুর আলি খান হচ্ছে তার বাবা এবং বলিউড অভিনেত্রী কারিনা কাপুরের ছেলে। তিনি তার বাবার পক্ষ হতে বাঙালি এবং পাঠান জাতির অন্তর্গত এবং তার মায়ের পক্ষ হতে পাঞ্জাবি বংশধর।
নজিমখাঁন ইউনিয়ন
নাজিমখাঁন ইউনিয়ন রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন।
ইতিহাস
বাদশা জাহাঙ্গীরের অনুগত সৈনিক নাজিম উদ্দিন পাঠানের নামে এই ইউনিয়নের নামকরণ করা হয়।
যোগাযোগ
এই ইউনিয়নের যোগাযোগের প্রধান মাধ্যম হল সড়কপথ। সড়কপথে রিক্সা, সাইকেল, মটর সাইকেল, অটোরিক্সা, সিএনজি, বাস, মিনিবাস, মাইক্রোবাস চলাচল করে। এছাড়া নাজিমখান ইউনিয়ন হতে রাজারহাট উপজেলা শহর থেকে ট্রেন যোগে রাজধানীসহ বিভিন্ন জেলায় যাতায়াত করা যায়। তাছাড়াও ছোট ডিঙ্গি নৌকা, নৌকা দিয়ে তিস্তা নদীতে চলাচল করা যায়।
জনপ্রতিনিধি
বর্তমান চেয়ারম্যান- মোঃ আব্দুল মালেক পাটোয়ারী (নয়া)
চার্লস পি. থ্যাকার
'''চার্লস পি. থ্যাকার''' (২৬ ফেব্রুয়ারি, ১৯৪৩ - ১২ জুন, ২০১৭) একজন কম্পিউটার বিজ্ঞানী। তিনি ইথারনেট লোকাল এরিয়া নেটওয়ার্ক এর অন্যতম উদ্ভাবক। লেজার প্রিন্টার আবিষ্কারেও তার অনেক অবদান। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৯ সালের এসিএম প্রদত্ত টুরিং পুরস্কার পান।
জন্ম ও শিক্ষাজীবন
থ্যাকার ১৯৪৩ সালের ২৬ ফেব্রুয়ারি ক্যালিফোর্নিয়ার প্যাসাডিনায় জন্মগ্রহণ করেন। তিনি ১৯৬৭ সালে ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন।
হেন্ড্রিক ওয়েড বোড
হেন্ড্রিক ওয়েড বোড (জন্ম; ডিসেম্বর ২৪, ১৯০৫ – জুন ২১, ১৯৮২) একজন মার্কিন প্রকৌশলী, গবেষক, উদ্ভাবক, লেখক এবং বিজ্ঞানী।
জীবনী
বোড ১৯০৫ সালের ২৪ ডিসেম্বর উইসকনসিনের ম্যাডিসনে জন্মগ্রহণ করেন। তিনি ওহাইও স্টেট ইউনিভার্সিটি থেকে গণিতে ১৯২৪ সালে বিএ ডিগ্রি এবং ১৯২৬ সালে এমএ ডিগ্রি অর্জন করেন। তিনি কলাম্বিয়া ইউনিভার্সিটি থেকে ১৯৩৫ সালে পদার্থবিজ্ঞানে পিএইচডি ডিগ্রি লাভ করেন।
৩৮১
৩৮১ গ্রেগরীয় বর্ষপঞ্জির একটি সাধারণ বছর।
মিস ইউনিভার্স ১৯৮৬
মিস ইউনিভার্স ১৯৮৬, ৩৫তম মিস ইউনিভার্স প্রতিযোগিতা, ২১ জুলাই ১৯৮৬ তারিখে পানামা সিটির আটলাপা কনভেনশন সেন্টারে অনুষ্ঠিত হয়। ভেনেজুয়েলার বারবারা প্যালাসিওস টেইডেকে মুকুট পরা পুয়ের্তো রিকোর ডেবোরা কার্থি-দেউ। এই বছর ৭৭ জন প্রতিযোগী প্রতিদ্বন্দ্বিতা করেছিলেন।
নেপালের কমিউনিস্ট পার্টি (মাওবাদী-কেন্দ্র)
নেপালের কমিউনিস্ট পার্টি (মাওবাদী-কেন্দ্র) (পূর্বনামঃ একীকৃত নেপাল কম্যুনিস্ট পার্টি (মাওবাদী) (নেপালি ভাষায়: एकिकृत नेपाल कम्युनिष्ट पार्टी (माओवादी)) নেপালের একটি মাওবাদী রাজনৈতিক দল। ১৯৯৪ সালে প্রতিষ্ঠিত এই দলের নেতা হলেন পুষ্প কমল দাহাল যিনি শুধু প্রচণ্ড নামে পরিচিত। ২০০৮ সালে নেপালের সাংবিধানিক সভার নির্বাচনে এই দল সংখ্যাগরিষ্ঠ আসন লাভ করেছে।
কাজুও আজুমা
কাজুও আজুমা (১৪ আগস্ট ১৯৩১ - ২৮ জুলাই ২০১১) হলেন জাপানের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন।
পুরস্কার ও সম্মাননা
২০০০ সালে বিশ্বভারতী বিশ্ববিদ্যালয় কর্তৃপক্ষ ‘‘দেশিকোত্তম’’ সম্মাননা, ২০০৭ সালে পশ্চিমবঙ্গ রাজ্য সরকার ‘‘রবীন্দ্র পুরস্কার’’ এবং জাপান সরকার ‘‘কোক্কা কুনশোও’’ সম্মানান প্রদান করেন তাকে। রবীন্দ্র গবেষণা এবং সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ ২০১০ সালে তাকে “সম্মানসূচক ফেলোশিপ” প্রদান করে।
দিল্লি এফসি
দিল্লি ফুটবল ক্লাব হল ভারতের দিল্লিভিত্তিক একটি পেশাদার ফুটবল ক্লাব যারা বর্তমানে জাতীয় ক্লাব ফুটবলের দ্বিতীয় ডিভিশন আই-লিগে অংশগ্রহণ করে। ১৯৯৪ সালে প্রতিষ্ঠিত এই ক্লাবটির বর্তমান মালিক রঞ্জিত বাজাজ। এই দল ২০২২–২৩ আই-লিগ ২ চ্যাম্পিয়ন হয়ে আই-লিগে অংশগ্রহণের যোগ্যতা অর্জন করেছিল।
মাঠ
আম্বেদকর স্টেডিয়াম এই দলের মূল ঘরের মাঠ হলেও জওহরলাল নেহেরু স্টেডিয়ামে এই দল বহু ম্যাচ খেলেছে।
সমর্থক
এই দলের মূল সমর্থক গোষ্ঠী হল ডায়নামোজ আল্ট্রাজ। পূর্বে এই দল দিল্লি ডায়নামোজ (বর্তমান ওড়িশা এফসি) দলের সমর্থক গোষ্ঠী ছিল, কিন্তু দিল্লি ডায়নামোজ বিলুপ্ত হবার পর থেকে তারা দিল্লি এফসিকে সমর্থন করে।
ঘোড়া নাচ
ঘোড়া নাচ হল উত্তর ও মধ্য রাঢ়-বাংলার কৃষিজীবী মানুষদের মধ্যে প্রচলিত একক প্রমোদনৃত্য। অগ্রহায়ণ মাসের শেষে ফসল ঘরে তোলার সময়ে কৃষকরা ঘোড়ার মত সাজসজ্জা করে বা অঙ্গভঙ্গি করে নাচের মাধ্যমে আনন্দানুষ্ঠান করেন।
বৈশিষ্ট্য
এই নাচে একজন পুরুষ কাঠের ঘাড় ও মুখ তার কোমরে বেঁধে এবং কোমরের নিচের অংশ রঙিন কাপড়ে ঢেকে রেখে এমনভাবে নাচতে থাকেন যেন মনে হয়, সত্যিকারের ঘোড়া নৃত্য করছে। কোথাও কোথাও একটি বাঁশের খাঁচা (পা বাদে) তৈরি করে সেটি রঙিন কাপড়ে বা কাগজে ঢেকে তার মধ্যে দাঁড়িয়ে ঢোলক, বাঁশি বা স্থানবিশেষে অর্গানের তালে তালে বিভিন্ন ভঙ্গিমায় নাচা হয়।
আন্তর্জাতিক অপরাধ ট্রাইব্যুনাল (বাংলাদেশ)
thumb|right|300px|বাংলাদেশে আন্তর্জাতিক অপরাধ ট্রাইব্যুনালের বিচারকার্য এই পুরাতন হাইকোর্ট ভবনেই অনুষ্ঠিত হচ্ছে। আন্তর্জাতিক অপরাধ ট্রাইব্যুনাল (বাংলাদেশ) (ইংরেজি ভাষায়: International Crimes Tribunal (Bangladesh), সংক্ষেপে ICT (Bangladesh)) বাংলাদেশে প্রতিষ্ঠিত একটি অপরাধ ট্রাইবুনাল যার উদ্দেশ্য হচ্ছে ১৯৭১ সালে বাংলাদেশের স্বাধীনতা যুদ্ধ চলাকালে সংঘটিত আন্তর্জাতিক অপরাধসমূহের বিচার করা। এর আওতায় পড়ে যুদ্ধাপরাধ, গণহত্যা, মানবতার বিরুদ্ধে অপরাধ এবং শান্তির বিরুদ্ধে অপরাধ। বাংলাদেশে ২০০৮ সালের সাধারণ নির্বাচনের সময় আওয়ামী লীগ নামক রাজনৈতিক দলটির অন্যতম প্রধান রাজনৈতিক ইশতেহার ছিল যুদ্ধাপরাধীদের বিচার প্রক্রিয়া শুরু করা। সে নির্বাচনে তারা নিরঙ্কুশ সংখ্যাগরিষ্ঠতা লাভ করে বিজয়ী হয়। প্রতিশ্রুতি অনুযায়ী আওয়ামী লীগের একজন সাংসদ ২০০৯ সালের ২৯শে জানুয়ারি জাতীয় সংসদে যুদ্ধাপরাধীদের বিচারের প্রস্তাব পেশ করলে তা সর্বসম্মতিক্রমে গৃহীত হয়। অবশেষে বাংলাদেশের স্বাধীনতা লাভের ৩৯ বছর পর যুদ্ধাপরাধের দায়ে অভিযুক্তদের বিচারের জন্য ২০১০ সালের ২৫শে মার্চ ট্রাইবুনাল, আইনজীবী প্যানেল এবং তদন্ত সংস্থা গঠন করা হয়।
ট্রাইব্যুনাল গঠন
১৯৭১ সালে তৎকালীন পূর্ব পাকিস্তানে সংঘটিত মানবতা বিরোধী অপরাধের দায়ে অভিযুক্তদের বিচার বিষয়ে ২০০৮ সালের সাধারণ নির্বাচনের প্রাক্কালে বাংলাদেশে বিশেষত তরুণ প্রজন্মের মাঝে ব্যাপক সচেতনতার সৃষ্টি হয়। আওয়ামী লীগ তাদের নির্বাচনী ইশতেহারে এই গণদাবি অন্তর্ভুক্ত করে। ২০০৮-এর ২৯শে ডিসেম্বর অনুষ্ঠিত সাধারণ নির্বাচনে নিরঙ্কুশভাবে বিজয় লাভ করার পর পরই নির্বাচিত দল আওয়ামী লীগ কর্তৃক গঠিত সরকার নির্বাচনী প্রতিশ্রুতি অনুযায়ী বিচারের উদ্যোগ গ্রহণ করে।  এরপর ২০০৯ সালের ২৯শে জানুয়ারি জাতীয় সংসদে এই বিষয়ে একটি প্রস্তাব পাশ করা হয়।
বিচারের উদ্যোগ নেওয়ার এই প্রস্তাবটি উত্থাপন করেন সিলেট-৩ আসনের সাংসদ মাহমুদ উস সামাদ চৌধুরী। প্রধানমন্ত্রীসহ সিনিয়র সাংসদরা প্রস্তাবটিকে সমর্থন জানালে স্পিকার তা অনুমোদন দেওয়া হবে কিনা এই প্রশ্ন ভোটে নেন। মৌখিক ভোটে প্রস্তাবটি সর্বসম্মতভাবে গৃহীত হয়।
সংসদে গৃহীত প্রস্তাবের বাস্তবায়নে সরকার বিদ্যমান আন্তর্জাতিক অপরাধ ট্রাইব্যুনালস অ্যাক্ট ১৯৭৩ অনুযায়ী অভিযুক্তদের তদন্ত এবং বিচারের উদ্যোগ গ্রহণ করে এবং সরকারের পক্ষ থেকে এ সংক্রান্ত ঘোষণাটি আসে ২০০৯ সালের ২৫শে মার্চ। বাংলাদেশের নাগরিক সমাজ এবং শীর্ষ আইনজীবীদের মতামত ও পরামর্শের ভিত্তিতে সরকার ট্রাইব্যুনাল অ্যাক্ট সংশোধনের উদ্যোগ নেয়। এই উদ্যোগের অংশ হিসেবে সরকার ২০০৯ সালের ২১শে মে বিশেষজ্ঞদের মতামত চেয়ে ট্রাইব্যুনাল অ্যাক্টটি আইন কমিশনে পাঠায়। এরই পরিপ্রেক্ষিতে আইন কমিশন দেশের বিশেষজ্ঞ আইনজীবী, বিচারপতি, বিভিন্ন বিশ্ববিদ্যালয়ের অধ্যাপক এবং আরও কয়েকজন আইনজ্ঞের মতামতের ভিত্তিতে ১৯৭৩ সালে প্রণীত ট্রাইব্যুনালে কিছু নির্দিষ্ট বিষয়ে সংশোধন আনার জন্য সরকারকে পরামর্শ দেয়। অতঃপর আইন কমিশনের সুপারিশ বিবেচনা করে ১৯৭৩ সালে প্রণীত আইনকে যুগোপযোগী করার জন্য ২০০৯ সালের ৯ জুলাই আন্তর্জাতিক অপরাধ ট্রাইব্যুনালের কিছু সংশোধনী জাতীয় সংসদে মৌখিক ভোটে পাশ করা হয়।
সংশোধনীর মাধ্যমে ট্রাইব্যুনালে ব্যক্তি এবং গোষ্ঠীকেও বিচারের আওতায় আনার বিধান যুক্ত করা এবং 'ট্রাইব্যুনাল স্বাধীনভাবে বিচারকার্য পরিচালনা করবে' এই মর্মে সুস্পষ্ট আইনগত বিধান সন্নিবেশ করা সহ আরও কয়েকটি বিষয়ে পরিবর্তন আনা হয়। অবশেষে স্বাধীনতা লাভের ৩৯ বছর পর যুদ্ধাপরাধের দায়ে অভিযুক্তদের বিচারের জন্য ২০১০ সালের ২৫ মার্চ ট্রাইব্যুনাল, আইনজীবী প্যানেল এবং তদন্ত সংস্থা গঠন করা হয়। এরই ধারাবাহিকতায় যুদ্ধাপরাধে অভিযুক্ত ব্যক্তিদের গ্রেফতার এবং তাদের অপরাধের বিষয়ে তদন্তের উদ্যোগ নেয় ট্রাইব্যুনাল। নাগরিক সমাজের দাবি এবং তাদের সাথে আলোচনার ভিত্তিতে বিচার কার্যক্রম পরিচালনার জন্য পুরাতন হাইকোর্ট ভবনকে আদালত হিসেবে প্রস্তুত করা হয়।
ট্রাইব্যুনাল-১
২০১০ সালের ২৫শে মার্চ আন্তর্জাতিক অপরাধ (ট্রাইবুনাল) আইন ১৯৭৩-এর ৬ ধারার বলে তিন সদস্য বিশিষ্ট একটি ট্রাইব্যুনাল গঠন করা হয় । সেই ট্রাইব্যুনালের চেয়ারম্যান নিয়োগ করা হয় বিচারপতি মো. নিজামুল হক এবং অন্য দুজন বিচারক ছিলেন বিচারপতি এ টি এম ফজলে কবীর এবং অবসরপ্রাপ্ত জেলা জজ এ কে এম জহির আহমেদ । পরবর্তীতে ২০১২ সালের ২২শে মার্চ ট্রাইব্যুনাল-২ গঠিত হওয়ার পর এটিএম ফজলে কবীর প্রথম ট্রাইব্যুনাল থেকে সরে গিয়ে দ্বিতীয়টির চেয়ারম্যানের পদ গ্রহণ করেন । তার স্থলাভিষিক্ত হন হাইকোর্টের বিচারপতি আনোয়ারুল হক । এর মধ্যে নিজামুল হক ও ফজলে কবীর বাংলাদেশের সুপ্রিম কোর্টের কর্মরত বিচারপতি এবং জহির আহমেদের জেলা পর্যায়ে ৩০ বছর বিচারক হিসেবে কাজ করার অভিজ্ঞতা রয়েছে । অসুস্থতার জন্য বিচারপতি এ কে এম জহির আহমেদ অব্যাহতি চাইলে তাকে অব্যাহতি দিয়ে তার স্হলে হাইকোর্টের বিচারপতি জাহাঙ্গীর হোসেন কে নিয়োগ দেয়া হয় ২৯ আগস্ট ২০১২ তারিখে । ১১ ডিসেম্বর ২০১২ তারিখে ট্রাইব্যুনাল-১ এর চেয়ারম্যান বিচারপতি মো. নিজামুল হক পদত্যাগ করলে ট্রাইব্যুনাল-২ এর চেয়ারম্যান এটিএম ফজলে কবীরকে ট্রাইব্যুনাল-১ এর চেয়ারম্যান নিয়োগ দেয়া হয় ১৩ ডিসেম্বর ২০১২ তারিখে । ট্রাইব্যুনাল-২ এর চেয়ারম্যান হন একই ট্রাইব্যুনাল এর সদস্য বিচারপতি ওবায়দুল হাসান । ট্রাইব্যুনাল-২ এর নতুন সদস্য হিসাবে নিয়োগপ্রাপ্ত হন হাইকোর্টের বিচারপতি মোঃ মজিবুর রহমান মিয়া । ট্রাইব্যুনাল-১ এর চেয়ারম্যান এটিএম ফজলে কবীর ৩১ ডিসেম্বর ২০১৩ তারিখে স্বাভাবিক অবসরে গেলে ২৪ ফেব্রুয়ারি ২০১৪ হাইকোর্টের বিচারপতি এম এনায়েতুর রহিম কে ট্রাইব্যুনাল-১ এর চেয়ারম্যান নিয়োগ দেয়া হয় । বিচারপতি আনোয়ারুল হক কে চেয়ারম্যান বিচারপতি মোহাম্মদ শাহিনুর ইসলাম ও হাইকোর্টের অতিরিক্ত বিচারপতি মোঃ সোহরাওয়ার্দী কে সদস্য করে ১৫ সেপ্টেম্বর ২০১৫ তারিখে ট্রাইব্যুনাল-১ পূূর্নগঠন করা হয় । ট্রাইব্যুনাল-২ কে নিস্ক্রিয় করা হয় । বিচারপতি এম এনায়েতুর রহিম, বিচারপতি ওবায়দুল হাসান, বিচারপতি জাহাঙ্গীর হোসেন ও বিচারপতি মোঃ মজিবুর রহমান মিয়া কে হাইকোর্টে ফেরত পাঠানো হয় ।
ট্রাইব্যুনাল-২
বিচার প্রক্রিয়া আরও গতিশীল করতে তিন সদস্যবিশিষ্ট নতুন আরেকটি ট্রাইব্যুনাল গঠন করা হয় ২০১২ সালের ২২শে মার্চ । এর নাম হয় ICT-2 বা আন্তর্জাতিক অপরাধ ট্রাইব্যুনাল-২ । দ্বিতীয় এই ট্রাইব্যুনালের চেয়ারম্যান নিযুুক্ত হন প্রথম ট্রাইব্যুনালের সদস্য বিচারপতি এ টি এম ফজলে কবীর । অন্য দুজন সদস্য হলেন হাইকোর্টের বিচারপতি ওবায়দুল হাসান ও প্রথম ট্রাইব্যুনালের রেজিস্ট্রার বিচারপতি মোহাম্মদ শাহিনুর ইসলাম । ১১ ডিসেম্বর ২০১২ তারিখে ট্রাইব্যুনাল-১ এর চেয়ারম্যান বিচারপতি মো. নিজামুল হক পদত্যাগ করলে ট্রাইব্যুনাল-২ এর চেয়ারম্যান এটিএম ফজলে কবীরকে ১৩ ডিসেম্বর ২০১২ তারিখে ট্রাইব্যুনাল-১ এর চেয়ারম্যান নিয়োগ দেয়া হয় । ট্রাইব্যুনাল-২ এর চেয়ারম্যান নিয়োগ দেয়া হয় একই ট্রাইব্যুনাল এর সদস্য বিচারপতি ওবায়দুল হাসান কে, বিচারপতি মোহাম্মদ শাহিনুর ইসলাম এর সঙ্গে ট্রাইব্যুনাল-২ এর নতুন সদস্য হিসাবে নিয়োগপ্রাপ্ত হন হাইকোর্টের বিচারপতি মোঃ মজিবুর রহমান মিয়া । ট্রাইব্যুনাল-১ এর সদস্য বিচারপতি আনোয়ারুল হক কে চেয়ারম্যান করে ট্রাইব্যুনাল-২ এর সদস্য মো. শাহিনুর ইসলাম ও হাইকোর্টের অতিরিক্ত বিচারপতি মোঃ সোহরাওয়ার্দী কে সদস্য করে ১৫ সেপ্টেম্বর ২০১৫ তারিখে ট্রাইব্যুনাল-১ পুনর্গঠন করা হয়, ট্রাইব্যুনাল-২ কে নিস্ক্রিয় করা হয় ।
বাদীপক্ষের আইনজীবী প্যানেল
২০১০ সালের ২৫শে মার্চ প্রথম ট্রাইব্যুনালের জন্য ১২-সদস্যবিশিষ্ট একটি আইনজীবী প্যানেল গঠন করা হয়েছিল। প্যানেলের প্রধান তথা চিফ প্রসিকিউটর ছিলেন গোলাম আরিফ। বাকি ১১ জন আইনজীবী ছিলেন সৈয়দ রেজাউর রহমান, গোলাম হাসনাইন, রানা দাশগুপ্ত, জহিরুল হক, নুরুল ইসলাম, সৈয়দ হায়দার আলী, খন্দকার আবদুল মান্নান, মোশারফ হোসেন, জিয়াদ-আল-মালুম, সানজিদা খানম ও সুলতান মাহমুদ।
তদন্তকারী সংস্থা
ট্রাইব্যুনাল ও আইনজীবী প্যানেল গঠনের পাশাপাশি প্রাক্তন জেলা জজ ও আইন মন্ত্রণালয়ের সাবেক অতিরিক্ত সচিব আবদুল মতিনে সমন্বয়ে ৭ সদস্যের একটি তদন্তকারী সংস্থা নিয়োগ দেয়া হয়েছিল একই দিনে। সংস্থার অন্য সদস্যরা ছিলেন: পুলিশের সাবেক অতিরিক্ত মহাপরিদর্শক আবদুর রহিম, সাবেক উপমহাপরিদর্শক কুতুবুর রহমান, মেজর (অব.) এ এস এম সামসুল আরেফিন, পুলিশের অপরাধ তদন্ত বিভাগের (সিআইডি) অতিরিক্ত উপমহাপরিদর্শক মীর শহীদুল ইসলাম, একই বিভাগের পরিদর্শক নুরুল ইসলাম ও আবদুর রাজ্জাক খান।
বিচারালয়
বাংলাদেশের রাজধানী ঢাকায় অবস্থিত পুরাতন হাইকোর্ট ভবনকে আদালত হিসেবে প্রস্তুত করে একে ট্রাইব্যুনালের বিচারালয় হিসেবে ব্যবহার করা হয়।
বিতর্ক
আন্তর্জাতিক মানবাধিকার সংস্থা হিউম্যান রাইটস ওয়াচ এ ট্রাইব্যুনালের কাজের বিরোধিতা করে বলেছে, Bangladesh: Death Sentence Violates Fair Trial Standards ১৯৬৯ সালে শেখ মুজিবুর রহমানের পক্ষে আগরতলা ষড়যন্ত্র মামলার আইনজীবী ব্রিটিশ লর্ড কার্লাইল এ বিচার প্রক্রিয়া প্রত্যাখ্যান করে বিবৃতি দেন।
আন্তর্জাতিক মানবাধিকার সংস্থা অ্যামনেস্টি ইন্টারন্যাশনাল বাংলাদেশের আন্তর্জাতিক অপরাধ ট্রাইব্যুনালের কড়া সমালোচনা করে বলেছে - ট্রাইব্যুনাল পুরোপুরিভাবে আন্তর্জাতিক মান অনুসরণ করছে না। অ্যামনেস্টি ইন্টারন্যাশনাল আরো বলেছে, প্রথম থেকে এই বিচার প্রক্রিয়ায় অনেক ত্রুটি ছিল, তার কিছু কিছু সংশোধন করা হলেও এখনও অনেক সমস্যা রয়ে গেছে, আন্তর্জাতিক মান নিশ্চিত করতে হলে এজন্যে ক্ষতিগ্রস্তদের পাশাপাশি যাদের বিচার করা হচ্ছে, তাদের মানবাধিকার ও ন্যায় বিচারের বিষয়টিও বিবেচনায় রাখতে হবে।
মার্চ ২০১৩ সালে দি ইকোনমিস্ট সাপ্তাহিক এই বিচার ব্যবস্থায় বর্তমান আওয়ামী লীগ সরকারের হস্তক্ষেপ, অভিযুক্তদের জন্য যথেষ্ট সময় না দেওয়া, অভিযুক্তদের সাক্ষী পাচার এবং নিরপেক্ষতা বিতর্কে বিচারকদের পদত্যাগ উল্লেখ করে সমালোচনা করে।
যুক্তরাজ্যে অবস্থিত আইনজীবীদের আন্তর্জাতিক সংস্থা আন্তর্জাতিক বার অ্যাসোসিয়েশন ২০০৯ সালের ২৯ ডিসেম্বর তাদের মতামতে বলেন, অভিযুক্তদের বিচারকালীন অধিকার সংক্রান্ত বিষয়ে গভীর উদ্বেগ প্রকাশ করে। বাংলাদেশের যুদ্ধাপরাধ আইন বাংলাদেশ কর্তৃক স্বীকৃত সামাজিক ও রাজনৈতিক অধিকার সংক্রান্ত আন্তর্জাতিক সনদের ১৪ অনুচ্ছেদের লঙ্ঘন, যা ট্রাইব্যুনালকে সমালোচনার মুখে ঠেলে দিয়েছে। এ আইনটি সংশোধনীর জন্য ১৪টি সুপারিশ করে তারা।
যুগোশ্লাভিয়া এবং রুয়ান্ডার আন্তর্জাতিক অপরাধ আদালতের আইনজীবী স্টিভেন কে কিউসি, ব্রিটিশ আইনজ্ঞ জন কামেহ ও টবি ক্যাডম্যান এই বিচারের অন্যতম সমালোচক ছিলেন। তারা এর আগে অনুমোদন আইন এবং ২০০৯ সালের সংশোধনের তীব্র সমালোচনা করেছিলেন, এবং বলেছিলেন: ‘বাংলাদেশে যুদ্ধাপরাধের বিচারের বর্তমান ব্যবস্থা এবং এর আইনে আন্তর্জাতিক মান অন্তর্ভুক্ত নয়, যা একটি সুষ্ঠু, নিরপেক্ষ এবং স্বচ্ছ বিচার নিশ্চিত করার জন্য প্রয়োজনীয়।’ তারা গণমাধ্যম কর্মীদের সতর্কতার সঙ্গে সংবাদ সংগ্রহের আহবান জানিয়ে বলেন, সাংবাদিকরা যেন কোনোভাবেই বিচারের আগে মিডিয়া ট্রায়াল করে না ফেলেন। যুদ্ধাপরাধীদের বিচারে আন্তর্জাতিক মান, নিরপেক্ষতার সঙ্গে বিচার কাজ সম্পন্ন করার বিষয়েও গুরুত্বারোপ করেন তারা।
বিচারের শুরু থেকেই জাতিসংঘ ট্রাইব্যুনালের এই বিচারের কঠোর সমালোচনা করে আসছিল এবং বিচারের নানান অসংগতির বিরুদ্ধে সরব ছিল। ২০১১ সালের ২৩ নভেম্বর জাতিসংঘের ওয়ার্কিং গ্রুপ বাংলাদেশ সরকারের কাছে পাঠানো এক অভিমতে অভিযুক্তদের আইনগত সহযোগিতা এবং সাক্ষ্যগ্রহণ প্রাপ্তির ক্ষেত্রে উল্লেখযোগ্য প্রতিবন্ধকতা দেখতে পায়। বিচারের পূর্বে আটকের ক্ষেত্রে বাংলাদেশ সরকারের অবশ্যই আন্তর্জাতিক বাধ্যবাধকতা মেনে চলতে হবে বলে অভিমত জানায়। ট্রাইব্যুনাল আট আসামির মধ্যে ছয়জনকে এক বছরের অধিককাল ধরে তাদের বিরুদ্ধে কোনো অভিযোগ গঠন ছাড়াই আটক করে রাখা, এটি সার্বজনীন মানবাধিকার ঘোষণার ৯ অনুচ্ছেদ এবং সামাজিক ও রাজনৈতিক অধিকার সংক্রান্ত আন্তর্জাতিক সনদের ৯ অনুচ্ছেদের লঙ্ঘন। তারা আন্তর্জাতিক আইনের যথাযথ প্রতিপালন করার জন্য সরকারের প্রতি আহ্বান জানায়।
জামায়াতে ইসলামীর আমির মতিউর রহমান নিজামীর ফাঁসিতে জাতিসংঘ গভীর উদ্বেগ জানায়। জাতিসংঘের তৎকালীন মহাসচিব বান কি মুনের বরাতে বলা হয়, 'বিশেষ এই মামলাটি যেভাবে চলেছে তাতে আমরা আমাদের উদ্বেগের কথা জানিয়েছি। শাস্তি হিসেবে মৃত্যুদণ্ড এবং বিশেষ করে এই ঘটনায় মৃত্যুদণ্ডের বিরুদ্ধে অবস্থান নেন জাতিসংঘ মহাসচিব।'
জাতিসংঘের মানবাধিকার কাউন্সিলও মতিউর রহমান নিজামীসহ বাংলাদেশে বিরোধী দলের দুই নেতার বিরুদ্ধে ট্রাইব্যুনালের দেওয়া সর্বশেষ মৃত্যুদণ্ডের বিষয়ে গভীর উদ্বেগ প্রকাশ করে। বিবৃতিতে জাতিসংঘের মানবাধিকার কাউন্সিল বলে, ট্রাইব্যুনালের কার্যক্রমগুলো ন্যায্য বিচার এবং যথাযথ প্রক্রিয়ার আন্তর্জাতিক মান পূরণ করেনি।
তদুপরি যুক্তরাজ্যের হাউজ অব লর্ডস সালাউদ্দিন কাদের চৌধুরীর রায়কে প্রত্যাখ্যান করে।
স্কাইপ কেলেঙ্কারি
২০১২ সালে আন্তর্জাতিক অপরাধ ট্রাইব্যুনালের বিচারপতি ও চেয়ারম্যান মোহাম্মদ নিজামুল হক এবং ব্রাসেলসে অবস্থিত একজন বাংলাদেশী আইনজীবী আহমেদ জিয়াউদ্দিনের মধ্যে স্কাইপ কথোপকথন এবং ইমেল ফাঁসের ঘটনা ঘটে। দি ইকোনমিস্টের মতে, রেকর্ডিং এবং ইমেইলগুলি দেখে বুঝা যায় যে, বাংলাদেশ সরকার আন্তর্জাতিক অপরাধ ট্রাইব্যুনালের কার্যনির্বাহীর উপর দ্রুত বিচারের জন্য চাপ এবং হস্তক্ষেপ করার চেষ্টা করেছিল। জিয়াউদ্দিন প্রসিকিউটর জায়েদ-আল-মালুম সহ অন্যান্য প্রসিকিউটরদেরও পরামর্শ দিয়েছিলেন আর প্রসিকিউটররা কীভাবে তাদের মামলা চালাবে সে সম্পর্কেও সে নিজামুল হককে অবহিত করেছিলেন। এর ফলশ্রুতিতে বিচারক, উপদেষ্টা এবং রাষ্ট্রপক্ষের মধ্যে অনৈতিক সংযোগ তৈরী হয়েছিল। যার ফলে, ১১ ই ডিসেম্বর ২০১২ এ, নিজামুল হক ব্যক্তিগত কারণ উল্লেখ করে আইসিটি-১ এর চেয়ারম্যান পদ থেকে পদত্যাগ করেন। বিচার কার্যের নিরপেক্ষতাকে প্রশ্ন করে, জামায়াতে ইসলামী এই ট্রাইব্যুনাল বাতিল করার দাবি করে। কিন্তু আইনমন্ত্রী শফিক আহমেদ বলেন যে, নিজামুল হকের পদত্যাগ বিচারের কার্যক্রম বাঁধাগ্রস্ত করবে না। ১৩ ডিসেম্বর, তদানীন্তন দ্বিতীয় ট্রাইব্যুনালের প্রধান (আইসিটি -২) ফজলে কবিরকে নতুন চেয়ারম্যান হিসেবে মনোনীত করা হয়।
সৌদিয়া
সৌদিয়া (السعودية as-Suʿūdiyyah), পূর্বে সৌদি আরব এয়ারলাইন্স (الخطوط الجوية العربية السعودية) নামে পরিচিত ছিল, জেদ্দায় অবস্থিত সৌদি আরবের পতাকাবাহী এয়ারলাইনস। বিমান সংস্থাটির প্রধান অপারেশনাল বেস জেদ্দার বাদশাহ আব্দুল আজিজ আন্তর্জাতিক বিমানবন্দরে অবস্থিত। রিয়াদের বাদশাহ খালিদ আন্তর্জাতিক বিমানবন্দর এবং দাম্মামের বাদশাহ ফাহাদ আন্তর্জাতিক বিমানবন্দর গৌণ কেন্দ্র। এয়ারলাইনটি আয়ের দিক থেকে মধ্যপ্রাচ্যের তৃতীয় বৃহত্তম ও আমিরাত এবং কাতার এয়ারওয়েজের নিচে। এটি মধ্যপ্রাচ্য, আফ্রিকা, এশিয়া, ইউরোপ এবং উত্তর আমেরিকার ৮৫টি গন্তব্যস্থলে অভ্যন্তরীণ ও আন্তর্জাতিক সময়সূচী অনুযায়ী ফ্লাইট পরিচালনা করে। অভ্যন্তরীণ এবং আন্তর্জাতিক চার্টার ফ্লাইট পরিচালিত করে, বেশিরভাগ রমজান এবং হজ্ব মৌসুমে। এটি সৌদিআরব এয়ার ক্যারিয়ার অর্গানাইজেশনের সদস্য এবং ২৯ মে, ২০১২ তারিখে স্কাইটিম এয়ারলাইন জোটে যোগদান করে।
পুরস্কার
স্কাই ট্র্যাক্স দ্বারা ২০১৭ সালের বিশ্বের সর্বাধিক উন্নত এয়ারলাইন।
কোডসারে চুক্তি
সৌদিয়ার স্কাইটিম অংশীদারদের সাথে এবং নিম্নলিখিত এয়ারলাইন্সের সাথে কোডসারে চুক্তি রয়েছে:
বর্তমান বহর
থাম্ব|সৌদিয়া [[বোয়িং ৭৭৭|বোয়িং 777-300ER]] থাম্ব|সৌদিয়া [[বোয়িং ৭৮৭ ড্রিমলাইনার|বোয়িং 787-9]] থাম্ব|সৌদিয়া কার্গো বোয়িং 747-8F , সৌদিয়ার বহরে নিম্নোক্ত কার্গো যাত্রীবাহী বিমান ছিলঃ
ঐতিহাসিক বহর
থাম্ব|১৯৫৯ সালে সৌদিয়া কনভায়ার ৩৪০ থাম্ব|১৯৮৫ সালে সৌদিয়া লকহিড এল -১০১১ থাম্ব|২০১০ সালে সৌদিয়া এয়ারবাস এ৩০০-৬০০আর সৌদিয়া পূর্বে নিচের বিমানগুলো পরিচালনা করত:
অন্যান্য বিমান
থাম্ব|সৌদি রয়্যাল ফ্লাইট এয়ারবাস এ340-200 যা [[জন এফ. কেনেডি আন্তর্জাতিক বিমানবন্দর|জেএফকে বিমানবন্দর, সৌদিয়া লিভারির রয়্যাল ফ্লাইট বিমানের 2017 এর একমাত্র ব্যতিক্রম।]] থাম্ব|সৌদি রয়্যাল ফ্লাইট বোয়িং -৭৪৭-৪৬৮ জেএফকে বিমানবন্দরে পার্ক করেছেন। উপরের A340-200 এর পিছনে পার্ক করা আছে। সৌদিয়া রয়্যাল ফ্লাইট বিভাগ সৌদি ফ্লাইট কোড এবং রঙীন স্কিমের অধীনে সরকার এবং রাজপরিবারের বৃহত্তর বিমান পরিচালনা করে (একক বিমান ব্যতীত), এর মধ্যে রয়েছে কিছু সামরিক সি -৩০০ সৌদিয়া রঙের সাথে আঁকা এবং অঞ্চল এবং ইউরোপে সৌদি অফিসিয়াল ক্রিয়াকলাপ সমর্থন করার জন্য রয়েল সৌদি বিমান বাহিনীর ক্রুরা এনেছিলেন। ২০১৩ সাল থেকে দুটি মোবাইল এসকেলেটর (টিইসি হানার্ট এমএফটি 500-01 ) কিংয়ের সাথে ভ্রমণ করেছে এবং পৃথক বিমানের মাধ্যমে পরিবহন করেছে।
ফ্লাইট পরিষেবা
সৌদিয়ার ইনফ্লাইট ম্যাগাজিন অনুসারে স্বাগতম হিসেবে আহলান ওয়াসাহলান (ًهلاً أهلاً وسهلاً) ("হ্যালো এবং স্বাগতম") বলা হয়। ইসলামিক ডায়েটরি আইন অনুসারে কোনও অ্যালকোহলযুক্ত পানীয় বা শুয়োরের মাংস বোর্ডে দেওয়া হয় না। এর নির্বাচিত এয়ারবাস এ ৩৩০-৩০০ এবং বোয়িং -377-৩০০ইআর বিমানে ওয়াই-ফাই এবং বহনযোগ্য মোবাইল নেটওয়ার্ক রয়েছে। বেশিরভাগ উড়োজাহাজে বিশেষত প্রার্থনার জায়গাও রয়েছে এবং রেকর্ডকৃত দোয়া টেকঅফ করার আগে বাজানো হয়।
মুলতানি (জাতি)
মুলতানি ভারতের ঐতিহ্যবাহী যাযাবর বানজারা সম্প্রদায় যারা ঐতিহাসিকভাবে শস্য পরিবহন ও বাণিজ্যে বিশেষজ্ঞ।
ইতিহাস
মুলতান শহরের নাম করণ করা হয়েছে পাকিস্তানে বেড়ে ওঠা মুলতানি উপজাতির নামানুসারে। মুলতানির আক্ষরিক অর্থ মুলতান শহরের বাসিন্দা কিন্তু মুলতানের সমস্ত লোক বা বাসিন্দারা মুলতানি জাতি নয়। এটা সত্য যে তারা সুলতান মাহমুদ বেগদার রাজত্বকালে মুলতান থেকে হিজরত করেছিলেন। প্রতিটি বিভাগ দশ থেকে বারোটি গোষ্ঠী নিয়ে গঠিত। উদাহরণস্বরূপ, জালাওয়াদ মুলতানিদের নিম্নলিখিত গোষ্ঠী রয়েছে, হাম্মাদ, মুখিয়ালা, চৌহান, ফুর, ঘোরি, ভাকানি, বাবর ফানুটা ও সোলাঙ্কি। অনেক গুজরাটি মুসলিম সম্প্রদায়ের মতো, তারা গোত্র বিবাহের নিয়ম বজায় রাখে। এই সময়কালে, মুলতান সূর্য মন্দিরটি দশম শতাব্দীর আরব ভূগোল শহরের সবচেয়ে জনবহুল অংশে অবস্থিত বলে উল্লেখ করা হয়েছিল। হিন্দু মন্দির মুসলিম শাসকদের কাছ থেকে বিপুল পরিমাণ কর রাজস্ব সংগ্রহ করেছিল, যা নির্দিষ্ট সঞ্চয়ীর মাধ্যমে রাজ্যের আয়ের ৩০% পর্যন্ত ছিল। এই সময়ে, শহরের আরবি ডাকনাম ছিল ফারাজ বায়ত আল-ঝাব, ("গোল্ডেন ফ্রন্টিয়ার হাউস"), যা শহরের অর্থনীতিতে মন্দিরের গুরুত্বকে প্রতিফলিত করে। মুলতানের খাকওয়ানি নবাবরা স্থানীয় কৃষি খাতে এটিকে অনেক আর্থিক স্থিতিশীলতা এবং উন্নয়ন দিয়েছিলেন। তারপর মুঘল আমলে তারা কৃষিকাজে স্থানান্তরিত হয় যাকে বলা হত দারুল আমান (শান্তির বাড়ি)। এটি সেই সময় যখন মুলতান শাসন করতেন নবাব আলী মুহাম্মদ খান খাকওয়ানি।
বাধারঘাট বিধানসভা কেন্দ্র
বাধারঘাট বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলদুটি হলো ভারতের কমিউনিস্ট পার্টি (মার্ক্সবাদী) ও ভারতীয় জাতীয় কংগ্রেস (উভয় চার বার)।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৫৭,৬৬১ জন, যার মধ্যে পুরুষ ভোটার ২৯,৩৩৯ জন এবং নারী ভোটার ২৮,৩২২ জন। বাধারঘাট বিধানসভা কেন্দ্রে ২০১৮ ভোটার লিঙ্গানুপাত ৯৬৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৫২,৬৭২ জন যার মধ্যে পুরুষ ভোটার ২৬,৯৮৭ জন এবং নারী ভোটার ২৫,৬৮৫ জন।
লিন ও টেসা
লিন ও টেসা হলেন ফ্রাঙ্কফুর্ট, জার্মানির দুই তরুণী, যারা ২০০৬-২০০৭-এর মধ্যে একটি সংক্ষিপ্ত সময়ের জন্য বিখ্যাত পপ গানের সাথে লিপ-সিঙ্ক করার ইন্টারনেট ভিডিও প্রকাশ করেছেন, যা তাদের যথেষ্ট অনলাইন অনুসরণের পাশাপাশি স্থানীয় মিডিয়ার দৃষ্টি আকর্ষণ করেছে।
ইতিহাস
তাদের ভিডিওগুলিতে, লিন এবং টেসা বর্তমান পপ হিটগুলিতে মাইম করে, ঠোঁট-সমলয় করার সময় অতিরঞ্জিত "আবেগপূর্ণ" মুখগুলি টেনে এবং বিভিন্ন ধরনের মূর্খ অঙ্গভঙ্গি, অত্যধিক নাচের চাল, চতুর শারীরিক কমেডি রুটিন এবং অন্যান্য স্বতঃস্ফূর্ত এবং থিয়েট্রিকাল অ্যান্টিক্স প্রদর্শন করে।
লিন এবং টেসা আরটিএল, স্যাট. ১ এবং প্র ৭ সহ বেশ কয়েকটি জার্মান টেলিভিশন চ্যানেলে, জার্মান রেডিও স্টেশন ইউ এফএম এবং প্রিন্ট মিডিয়াতে প্রদর্শিত হয়েছে। তাদের ভিডিওগুলি দুর্দান্ত জনপ্রিয়তার সাথে দেখা হয়েছে এবং সারা বিশ্বের লোকেরা ১৬ মিলিয়নেরও বেশি বার দেখা হয়েছে৷ ৭ ডিসেম্বর, ২০০৭ সালের দিকে তাদের আসল ভিডিওগুলি রহস্যজনকভাবে Google ভিডিও থেকে মুছে ফেলার আগে, যে কোনো সময়ে Google ভিডিওর শীর্ষ ১০০ তালিকায় বেশ কয়েকটি পাওয়া যেত। অ্যাকোয়া'র ১৯৯৭ সালের হিট " বার্বি গার্ল " এর উপর ভিত্তি করে একটি ভিডিও, সামগ্রিকভাবে Google ভিডিওর ৮ম জনপ্রিয় ভিডিও হিসাবে স্থান পেয়েছে। ভক্তরা এই জুটিকে শ্রদ্ধা বা রিমেক ভিডিও উৎসর্গ করেছেন।
জুলাই ২০০৬ সালে, লিন এবং টেসা গুগল আইডল পপ ওয়েবক্যাম প্রতিযোগিতা ৩ জিতেছে। ডিসেম্বর ২০০৬ এবং জানুয়ারী ২০০৭ এ, তারা জার্মান ওয়েবসাইট ক্লিপফিশ.ডি-এ একটি লিপ-সিঙ্ক ভিডিও প্রতিযোগিতার আয়োজন করে। ২০০৭ সালের মে মাসে, ক্লিপফিশের সাথে একত্রিত হয়ে, এই জুটি একটি টিভি অনুষ্ঠান, দ্য লিন অ্যান্ড টেসা শো হোস্ট করেছিল, যা ২৮ মে, ২০০৭এর সন্ধ্যায় জার্মান নেটওয়ার্ক চ্যানেল আরটিএল২- তে সম্প্রচারিত হয়েছিল। এই শোতে হাস্যরসাত্মক ভিডিও ক্লিপগুলির একটি সংগ্রহ রয়েছে যা ইন্টারনেটে প্রচারিত হয়েছে, ভাষ্যের সাথে মিশ্রিত এবং লিন এবং টেসার কয়েকটি ছোট স্কিট। দর্শকসংখ্যা প্রত্যাশার চেয়ে কম ছিল, এবং টেসা পরবর্তীকালে তার ব্লগে ঘোষণা করেন যে পারস্পরিক চুক্তিতে আর কোনো অনুষ্ঠান তৈরি করা হবে না। ২০০৭ সালের সেপ্টেম্বরে, দুজনে একটি অদ্ভুত ভিডিও তৈরি করেছিল যা একটি নতুন প্রিংগলস পণ্যের জন্য একটি অনলাইন বিপণন প্রকল্পের অংশ বলে মনে হয়েছিল। ২০০৭ সালের শেষের দিক থেকে তারা আর কোনো ভিডিও বা মিডিয়াতে কাজ  করেনি এবং পূর্ণ-সময়ের ছাত্র হিসেবে ফিরে গিয়েছে।
এলান কে
এলান কে (জন্ম: ১৭ মে, ১৯৪০) একজন মার্কিন কম্পিউটার বিজ্ঞানী। তিনি টুরিং পুরস্কার পেয়েছেন।
জন্ম ও শিক্ষাজীবন
তিনি ইউনিভার্সিটি অব কলোরাডো অ্যাট বোল্ডার থেকে গণিত ও আণবিক জীববিজ্ঞানে ব্যাচেলর্স ডিগ্রি অর্জন করেন। তিনি ইউনিভার্সিটি অব উটাহ থেকে ১৯৬৮ সালে তড়িৎ প্রকৌশলে মাস্টার্স ও ১৯৬৯ সালে কম্পিউটার বিজ্ঞানে ডক্টরেট ডিগ্রি অর্জন করেন।
জিওফ মিলম্যান
জিওফ্রে মিলম্যান (Geoff Millman; জন্ম: ২ অক্টোবর, ১৯৩৪ - মৃত্যু: ৬ এপ্রিল, ২০০৫) বেডফোর্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরুরদিকে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন জিওফ মিলম্যান।
প্রথম-শ্রেণীর ক্রিকেট
বেডফোর্ডশায়ারের বেডফোর্ড এলাকায় জন্মগ্রহণকারী জিওফ মিলম্যান বেডফোর্ড মডার্ন স্কুলে অধ্যয়ন করেছেন। তিনি চমৎকার উইকেট-রক্ষক ছিলেন। মাইনর কাউন্টিজ ক্রিকেটে বেডফোর্ডশায়ারের পক্ষে খেলেছেন।
১৯৫৬ সাল থেকে ১৯৬৫ সাল পর্যন্ত জিওফ মিলম্যানের প্রথম-শ্রেণীর খেলোয়াড়ী জীবন চলমান ছিল। ১৯৫৭ সাল থেকে নটিংহ্যামশায়ারের নিয়মিত উইকেট-রক্ষক হিসেবে খেলতে থাকেন। দলটির পক্ষে নয় মৌসুম খেলেছিলেন তিনি। দূর্বলতর দলটি নয়বছরে শেষের তিনটি স্থানে থাকে ও একবার সর্বনিম্ন অবস্থানে ছিল। তবে, মিলম্যান উইকেট-রক্ষণে দৃঢ়তার পরিচয় দিয়েছিলেন। ঐ সময়ে বোলিং আক্রমণ দূর্বলতম হলেও তিনি কাউন্টি রেকর্ড গড়েছিলেন। ১৯৬১ সালে ৮৫টি ডিসমিসাল ঘটান। ঐ সময়ে নটিংহ্যামশায়ারের পক্ষে এক মৌসুমে সর্বাধিকসংখ্যক ছিল। কার্যকরী ডানহাতি ব্যাটসম্যান হিসেবে দুই মৌসুমে সহস্রাধিক রানের মাইলফলক স্পর্শ করেছিলেন।
অধিনায়কত্ব লাভ
নিয়মিতভাবে কাউন্টি দলটিতে স্থানের অদলবদল ঘটায় তাকে বিভিন্ন অবস্থানে ব্যাটিংয়ে নামানো হতো। প্রায়শঃই ইনিংস উদ্বোধনে নামতেন তিনি। ১৯৬৩ থেকে ১৯৬৫ সাল পর্যন্ত কাউন্টি দলের অধিনায়কের মর্যাদাপ্রাপ্ত হন। প্রথম বছরেই নবনিযুক্ত ব্রায়ান বোলাসের সহায়তায় নটিংহ্যামশায়ার নবম স্থানে চলে আসে। এ সাফল্যটি পূর্বেকার সাত বছরের মধ্যে সর্বোচ্চ ছিল।
তবে, দুই বছর পর দলটি পয়েন্ট তালিকার নিচেরদিকে চলে যায় ও তিনি অধিনায়কত্ব থেকে চলে আসেন। প্রথম-শ্রেণীর ক্রিকেটকে বিদেয় জানিয়ে বেডফোর্ডশায়ারে ফিরে যান ও ব্যবসায়ের দিকে মনোনিবেশ ঘটান।